Մհեր Ղալեչյան, ի խորոց սրտի խնդրում եմ` ասեք պրոֆեսոր Հենրիկ Հովհաննիսյանի մեկնաբանությունը` օրեկան բառի բառակազմության հետ կապված, կամ գոնե հղում տվեք կարդալու: Անկեղծ ասած չեմ հասկանում, թե եթե հայերենում “եկան” ածանց չկա, ինչպես է կազմվում սիրեկան բառը, կամ նույն օրեկան-ը, որին անձամբ ավելի եմ հակված: Նաև մի հարց, եթե կարելի է. եթե ամսական բառը կազմվելիս ամիս բառի “ի”-ն և ական-ի առաջին “ա”-ն իրար չեն միանում, ապա ինչպես է ստացվում, որ, օրինակ, բաժնետոմս բառում բաժին բառի “ի”-ն միանում է “ա” հոդակապին: Իսկ բառարաններում ամսեկան բառը իրոք չկարողացա գտնել, հակառակ սպասելիքներիս: